ডাক্তারি পরীক্ষাতেই প্রমাণ হয়ে গেল গায়ক দেবজিৎ দত্ত ধর্ষণ করেননি। অথচ এক তরুণীর সঙ্গে বিয়ের প্রতিশ্রুতি দিয়ে ধর্ষণের অভিযোগে গ্রেফতার হয়েছিলেন তিনি। আদালত দেবজিৎকে মুক্তি দিয়েছে।
ধর্ষণের অভিযোগের তদন্তের পরে কলকাতা পুলিশ জানিয়ে দেয়, গায়ক শারীরিক ভাবে যৌন সম্পর্ক স্থাপনে সক্ষমই নয়। ডাক্তারি পরীক্ষা ও পারিপার্শ্বিক প্রমাণের ভিত্তিতে আদালতে এই কথা জানান পুলিশের আইনজীবী।
কী বলছেন দেবজিতের আইনজীবী, দেখুন ভিডিও ১
 

‘‘দেবজিৎ দত্ত গত ২১ মার্চ গ্রেফতার হয়েছিলেন। তার পরে তাঁর পুলিশ হেফাজত ও জেল হেফাজতের নির্দেশ দেয় আদালত। তদন্ত করে পুলিশ জানিয়েছে এটি মিথ্যা অভিযোগ। কারণ ছেলেটি শারীরিক সম্পর্ক স্থাপনে সমর্থ নয়। আদালত তাঁকে মুক্তি দিয়েছে,’’ বলছেন দেবজিতের আইনজীবী প্রশান্ত মজুমদার।
এর পরেই ওই তরুণীর বিরুদ্ধে মিথ্যা অভিযোগ করার জন্য মামলা করেছে কলকাতা পুলিশ। অভিযোগকারিণীকে ডেকে পাঠিয়েছে আদালত।

এই বিষয়ে অন্যান্য খবর

সারেগামাপা-খ্যাত দেবজিৎ-এর বিরুদ্ধে ধর্ষণের অভিযোগ আনলেন আর এক গায়িকা


আদালতের রায়ের পরে সারেগামাপা-খ্যাত গায়ক দেবজিৎ বলেন, ‘‘আমি নির্দোষ। আমাকে মিথ্যা অভিযোগে ফাঁসানো হয়েছে। আমি এই কাজ করতেই পারি না। আমি গানবাজনা নিয়েই থাকি। আমি এসব করার কথা কল্পনাও করতে পারি না।’’
দেবজিৎ নিজে কী বলছেন, দেখুন ভিডিও ২
 

দেবজিৎ ও অভিযোগকারণী দু’জনেই রবীন্দ্রভারতী বিশ্ববিদ্যালয়ে সঙ্গীত নিয়ে পড়াশোনা করেছেন। এই সময়েই তাঁদের মধ্যে সম্পর্ক তৈরি হয় এবং তরুণীকে বিয়ের প্রতিশ্রুতি দিয়ে ধর্ষণের অভিযোগ ওঠে। 
দেবজিতের বিরুদ্ধে ভারতীয় দণ্ডবিধির ৩৭৬ ও ৪১৭ ধারায় মামলা রুজু করা হয়েছিল। 
তবে এই ঘটনায় অভিযুক্ত তরুণীর কোনও প্রতিক্রিয়া এখনও পাওয়া যায়নি। দেবজিৎ বলেন এই ঘটনা তাঁর গানের কেরিয়ারে কোনও প্রভাব ফেলবে না।